આણંદ જિલ્લામા શાળા સંકુલો, કોલેજ કેેમ્પસો, ટયુશન કલાસો પાસે અનઅધિકૃત્ત વ્યક્તિઓએ એકત્ર થવા ઉપર તંત્ર દ્વારા પ્રતિબંધ ફરમાવ્યો હોવા છતાં શાળા-કોલેજોમાં અભ્યાસ કરતાં ન હોવા છતાં શૈક્ષણિક સંકુલોની બહાર ટોળે વળીને વિદ્યાર્થીનીઓ, યુવતીઓની છેડછાડ,ચેનચાળા કે બિભત્સ ઇશારા કરી વિદ્યાર્થીનીઓને હેરાન કરતા તત્વોને ઝડપી લેવા માટે આજરોજ જિલ્લા પોલીસતંત્રના અધિકારીઓની ૧૦ ટીમે આણંદ-વિદ્યાનગરની જુદી-જુદી ૧૦ શાળાઓ પાસે એન્ટી રોમિયો ડ્રાઇવ યોજી ૪૦ રોમિયોને ઝડપી લેતા સનસનાટી મચી જવા પામી છે.